**LAG Vuka – Dunav objavljuje Javni poziv za prijavu projektnih ideja za izradu Lokalne razvojne strategije LAG- a Vuka – Dunav.**

**Lokalna akcijska grupa Vuka – Dunav**

**objavljuje**

**JAVNI POZIV**

**za prikupljanje projektnih ideja za izradu LOKALNE RAZVOJNE STRATEGIJE**

Lokalna akcijska grupa Vuka – Dunav (u daljnjem tekstu: LAG Vuka – Dunav) poziva sve zainteresirane građane, tvrtke, obrte, udruge, poljoprivredne gospodarstva, zadruge, javne ustanove i institucije s područja LAG-a Vuka – Dunav koje obuhvaća: Općinu Antunovac, Općinu Čepin, Općinu Erdut, Općinu Ernestinovo, Općinu Šodolovci, Općinu Vladislavci, Općinu Vuka, te Mjesne odbore Grada Osijeka: MO Brijest, MO Josipovac, MO Tenja, MO Sarvaš, MO Višnjevac, da prijave svoje projektne ideje koje mogu pridonijeti poboljšanju kvalitete života stanovnika na području LAG-a Vuka – Dunav.

 Prikupljene ideje će se ocijeniti sukladno propisanoj metodologiji te će se na taj način kreirati lista projekata koji će se financirati iz Europskog poljoprivrednog fonda za ruralni razvoj, CLLD programa, te drugih fondova i izvora financiranja.

 Cilj ove aktivnosti je kreiranje baze projektnih ideja, te izrada akcijskog plana provedbe lokalne razvojne strategije (u daljnjem tekstu: LRS).

 Ovaj Javni poziv nije namijenjen financiranju projekata, već se isključivo provodi s ciljem izrade baze projekata i definiranja LRS, a vlasništvo nad projektnim idejama će se u potpunosti poštivati.

 Svaki prijavitelj može prijaviti više projektnih prijedloga, svaki zasebno na posebnom obrascu. Prijava na Javni poziv dostavlja se na obrascu u prilogu osobnim dolaskom ili na e-mail adresu:

**info@lagvuka-dunav.hr**

ili poštom:

**LAG Vuka – Dunav**

**Braće Radića 4**

**31216 Antunovac**

Za dodatne informacije ili pitanja kontaktirajte nas na 031/278-022 ili putem mail adrese info@lagvuka-dunav.hr.

U Antunovcu 21. listopada 2015. godine

 Predsjednica LAG-a

 Nataša Tramišak, mag.iur.